Държавен вестник, бр. 23, 2021 г., стр. 13

БРОЙ  23	
Д Ъ Р Ж А В Е Н  В Е С Т Н И К 	
СТР.  13  
(4) Неспазването на някои от изискванията 
на ал. 2 и 3 не засяга обвързващия характер 
на търговската гаранция за лицето, предоста-
вило гаранцията, и потребителят може да се 
позове на нея и да претендира за изпълнение 
на посоченото в заявлението за предоставяне 
на търговска гаранция.
Г л а в а  ч е т в ъ р т а
РЕКЛАМАЦИИ
Чл. 41. Потребителят има право да предяви 
рекламация за:
1. непредоставяне на цифровото съдържание 
или цифровата услуга съгласно чл. 16;
2. несъответствие на цифровото съдържание 
или цифровата услуга съгласно чл. 17 и 18 за 
привеждане на цифровото съдържание или 
цифровата услуга в съответствие;
3. несъответствие на стоката, в т.ч. на сто-
ката, съдържаща цифрови елементи, съгласно 
чл. 33 – 36.
Чл. 42. (1) Потребителят има право да пре-
дяви рекламация на стоката, в т.ч. на стоката, 
съдържаща цифрови елементи, независимо от 
това дали производителят или продавачът е 
предоставил търговска гаранция за тях.
(2) Когато производителят или търговецът е 
предоставил търговска гаранция на стоката, в 
т.ч. на стоката, съдържаща цифрови елементи, 
и привеждането на стоката в съответствие се 
извършва чрез замяна, продавачът е длъжен 
да запази на потребителя първоначалните 
гаранционни условия. Когато рекламацията 
се удовлетворява чрез ремонт на стоката, 
извършените ремонти се отразяват в гаранци-
онната карта и срокът на ремонта се прибавя 
към гаранционния срок.
Чл. 43. (1) Рекламацията на цифрово съдър-
жание или цифрова услуга се предявява пред 
търговеца или пред упълномощено от него 
лице. Рекламацията на стока, в т.ч. на стока, 
съдържаща цифрови елементи, се предявява 
пред продавача или пред упълномощено от 
него лице.
(2) Рекламацията се подава устно или 
писмено.
(3) При предявяване на рекламация потре-
бителят посочва предмета на рекламацията, 
предпочитания от него начин за удовлетво-
ряване на рекламацията, съответно размера 
на претендираната сума, и адрес за контакт.
(4) При подаване на рекламация потреби-
телят задължително прилага и документите, 
на които се основава претенцията:
1. касова бележка, фактура или документ, 
удостоверяващ плащането;
2. протоколи, актове или други документи, 
установяващи несъответствието на цифрово-
то съдържание или цифровата услуга или на 
стоката, в т.ч. на стоката, съдържаща цифрови 
елементи;
3. други документи, установяващи претен-
цията по основание и размер.
Чл. 44. (1) Рекламацията на цифровото 
съдържание или цифровата услуга може да 
се предяви в рамките на:
1. две години от предоставянето на циф­
ровото съдържание или цифровата услуга, 
когато договорът предвижда еднократно пре-
доставяне или поредица от отделни действия 
по предоставяне на цифрово съдържание или 
цифрова услуга;
2. периода от време, през който цифрово-
то съдържание или цифровата услуга трябва 
да бъдат предоставени съгласно сключения 
договор, когато договорът предвижда непре-
къснато предоставяне на цифрово съдържание 
или цифрова услуга в рамките на определен 
период от време.
(2) Срокът по ал. 1 спира да тече през 
времето, необходимо за привеждане на циф­
ровото съдържание или цифровата услуга в 
съответствие.
Чл. 45. (1) Рекламацията на стоката може 
да се предяви до две години, считано от дос-
тавянето на стоката.
(2) Рекламацията на стоки, съдържащи 
цифрови елементи, може да се предяви в 
рамките на:
1. две години, считано от доставянето 
на стоката и предоставянето на цифровото 
съдържание или цифровата услуга, когато 
договорът за продажба предвижда еднократно 
предоставяне на цифрово съдържание или 
цифрова услуга;
2. две години, считано от доставянето 
на стоките и започването на непрекъснато 
предоставяне на цифровото съдържание или 
цифровата услуга, когато договорът за продаж-
ба предвижда непрекъснато предоставяне на 
цифровото съдържание или цифровата услуга 
в рамките на определен период от време;
3. периода от време, през който цифровото 
съдържание или цифровата услуга трябва да 
бъде предоставено/предоставенa, съгласно 
договора за продажба, когато договорът 
предвижда непрекъснато предоставяне на 
цифрово съдържание или цифрова услуга за 
срок, по-дълъг от две години.
(3) Срокът по ал. 1 и 2 спира да тече през 
времето, необходимо за привеждане на сто-
ката, в т.ч. на стоката, съдържаща цифрови 
елементи, в съответствие.
(4) Ако производителят или продавачът е 
предоставил търговска гаранция за стоката и 
срокът на гаранцията е по-дълъг от сроковете 
за предявяване на рекламация по ал. 1 и 2, 
рекламацията може да се предяви до изтича-
нето на срока на търговската гаранция при 
условията, посочени в нея.
Чл. 46. Търговците, предоставящи цифрово 
съдържание и цифрови услуги, и продавачите 
на стоки, в т.ч. на стоки, съдържащи цифро-